text: Why Invest in Baybay City?
text: #000001
text: Baybay Tourism and Investment Promotions Office
text: #000005
text: Atol sa iyang pagpakigpulong, gipasabot ni SP Member Dr. Jose Bacusmo nga pinaagi sa TBI, bansay-bansayon ang mga CSOs kon unsaon nga mahimong malambuon nga patigayon o business ang ilang kasamtangang livelihood o kapanginabuhi-an. “Sa Entrepreneurial Boot Camp, i-develop ang pagka-negosyante sa usa ka tawo o organisasyon. Tudlo-an ang mga participants kabahin sa bar code, sa packaging, nutritional facts, ug kon unsaon nga mahimong presentable ang ilang mga produkto aron makasulod kini sa dagko nga mga merkado,” dugang pa ni Hon. Bacusmo.
text: #000010
text: Midugang sa pagpasabot si Hon. Bacusmo nga usa sa mga angayan nga usbon sa mga organisasyon ‘ning dakbayan mao ang ilang panglantaw diin kuntento na sila nga mokita ug ginagmay aron makadugang sa galastuhan sa ilang pamailya matag adlaw, “Tungod niini, wala nila makita ang kahigayonan nga mahimong usa ka dako nga negosyo ang ilang mga produkto.”
text: #000011
text: Gibutyag usab ni Hon. Bacusmo nga bisan ang Department of Science and Technology (DOST) naka-amgo sa ilang kakulangan tungod kay naka-focus man sila sa output sama sa research and training ug wala kaayo nila mahatagi og pagtagad ang outcome o resulta sa mga pagtuon ug mga pagbansay-bansay nga ilang gipahigayon.
text: #000012
text: Sa iyang kabahin nagkanayon si SP Member Carmen L. Cari nga dako kaayo ang pasalamat sa Baybay City LGU ngadto kang Hon. Bacusmo, kanhi Presidente sa VSU, tungod kay gisalig gayud sa VSU ngadto sa Baybay City LGU ang ilang teknolohiya nga Baybay Delights nga mas nailhan na karon nga Vacuum Fried Jackfruit. “Magdala gayud ako niini kon may biyahe ko ug maoy akong ipangregalo kay lamian kaayo sila. Kulang lang g’yud ‘ta sa production mao nga medyo mahal pa ‘ni karon,” dugang pa ni Hon. Cari.
text: #000013
text: Samtang, nagkanayon si SP Member Romulo Alcala nga kinahanglan na gayud nga ilisdan ang packaging sa RiceMo Curls aron mas maanindot kini nga tan-awon ug mahimong mas himalitan. Apan matud pa ni Hon. Cari nga nahimong inila ug himalitan ang RiseMo Curls tungod kay nutritiuous kini nga pagkaon ug gigamit sa mga feeding programs sa mga iskuwelahan ug sa mga Local Government Units (LGUs), bisan kon dili kaayo nindot ang ilang packaging.
text: #000014
text: GAP-certified products mapalit na sa merkado publiko sa dakbayan sa Baybay
text: #000016
text: Matud pa niya nga nagkanayon si Mayor Cari nga mahimong magbutang usab didto og mga basahon kabahin sa kon unsa man ang Good Agricultural Practices (GAP) ug kon unsa man ang bentaha sa pagpalit sa mga produkto gikan sa mga GAP-Certified Farms dinhi sa dakbayan sa Baybay.
text: #000022
text: Angayang masayran nga sa gipahigayon nga interview uban ni Science Research Assistant Ms. Ana Lea Layola sa Australian Center for International Agricultural Research (ACIAR) GAP Project sa Visayas State University (VSU), iyang gibutyag nga aduna silay kinse (15) ka mga farmer-cooperators karon dinhi sa dakbayan sa Baybay ug maoy tumong sa ACIAR GAPProject Management nga sa dili pa mahuman ang ilang proyekto, madeklara na nga GAP certified ang umahan sa tanan nilang mga farmer-cooperators.
text: #000023
text: Gibutyag usab niya nga tumong sa ACIAR GAP Project nga ma-edukar ang mga mag-uuma ug ma-link ngadto sa institutional markets hinungdan nga nagbaligya na karon og mga GAP-certified Farm Products didto sa Robinsons Ormoc si Jessie Abenoja sa Barangay Monterico ‘ning dakbayan.
text: #000024
text: Matud pa ni Layola nga ubos sa ACIAR GAP Project, ilang gitudlo-an ang mga mag-uuma sa mga rekomendadong pamaagi sa pag-andam sa uma, pagtanom, pagbutang og abono ug ilabi na sa paggamit ug pestisidyo, ingon man usab sa mga post production activities sama sa packaging, weighing, sorting ug sa paghatud sa mga produkto ngadto sa merkado aron maseguro nga luwas o safe and healthy nga pagkaon ang mga produkto sa uma. (Marissa M. Cano, City Information Officer, Baybay City, Leyte)
text: #000025
text: Dako kaayo ang pondo nga gigahin sa Lokal nga Kagamhanan sa dakbayan sa Baybay alang sa agriculture and fisheries, health and social services alang sa mga Baybayanon apan kinahanglan nga masayod ang matag buhatan sa Lokal nga Kagamhanan sa dakbayan sa Baybay kon unsaon nga ikapa-abot kini ngadto sa mga intended clientele para ila kining mabatyagan.Mao kini ang gipalanog ni Baybay City Mayor Hon. Jose Carlos L. Cari atol sa gipahigayon nga Capacity Development Formulation Workshop sa mga kawani sa dakbayan sa Baybay.
text: #000027
text: Matud pani Mayor Cari nga kinahanglan nga tataw sa matag buhatan sa Lokal nga Kagamhanan ang katuyo-an sa ilang buhatan, ang mga programs and services nga iyang gitanyag sa ilang buhatan, ug kon unsaon nga maabot kini sa ilang mga kliyente.
text: #000028
text: Nunot niini, matud pa ni Mayor Cari nga gikinahanglan ang pagpataas pa sa kaalam sa mga kawani sa kagamhanan aron mahimo silang mas efficient sa ilang mga gimbuhaton.
text: #000029
text: Angayang masayran nga maoy tuyo ni Mayor Cari nga maghimo og kaugalingon nga Facebook Page ang mga buhatan sa Baybay City LGU aron sayon na unya sa mga kliyente ang pag-access sa ilang mga serbisyo ug aron usab masayod ang mga Baybayanon sa nagkadaiyang mga programa ug serbisyo nga gitanyag sa ilang tagsa-tagsa ka mga buhatan.
text: #000031
text: Nasayran nga gi-awhag usab ni Mayor Cari ang mga kabarangayan nga maghimo og ilang Facebook Page aron usab masayod ang mga molupyo sa ilang tagsa-tagsa ka mga barangay sa ilang mga proyekto ug sa mga kalambo-an sa ilang tagsa-tagsa ka mga barangay, ilabi na kadtong mga atua na magpuyo sa layong mga dapit.
text: #000032
text: Busa, pinaagi sa Gender and Development (GAD) Fund sa Lokal nga Kagamhanan sa dakbayan sa Baybay, gihan-ay sa mga tigdumala sa Technology 4 Education, Employment, Entrepreneur, and Economic Development (Tech4ED) Center ang pipila ka mga pagbansaybansay karong tuiga alang sa mga kawani sa Lokal nga Kagamhanan, ingon man usab sa mga molupyo sa mga kabarangayan ‘ning dakbayan.
text: #000033
text: Nunot niini, napulo(10) ka mga government employees ang gipa-ubos dili pa lamang dugay sa Training on Graphics Design and Simple Animation. Kini aron sila kahatagan og dugang kaalam sa inantigo nga presentasyon sa mga programs and services sa ilang tagsa-tagsa ka mga buhatan.
text: #000034
text: Malaomon ang mga tigdumala sa Tech4ED Center ‘ning dakbayan nga makit-an sa ilang tagsa-tagsa ka mga Facebook Page ang ilang nakat-onan sa bahisgotang pagbansay-bansay.
text: #000037
text: Pagsagop sa from hunting to farming nga konsepto ang solusyon sa kakulang sa isda sa dakbayan
text: #000039
text: Angayang masayran nga ang ABS-GCCP usa ka season-long training diin gitudlo-an ang mga partisipante sa mga gimbuhaton nga angayan nilang masayran sa Tilapia Culture in Ponds sama sa paghimo og fishpond, sa pagpakaon sa mga tilapia fingerlings hangtud nga managko na kini, sa hustong pamaagi sa pag-harvest ingon man usab sa pagproseso sa tilapia ngadto sa nagkadaiyang mga produkto.
text: #000042
text: Atol sa iyang pagpakigpulong mipadayag sa iyang kalipay si Vice Mayor Atty. Ernesto M. Butawan nga kababayen-an ang kasagaran sa mga mi-graduate sa ABS-GCCP kay nagpasabot kini nga buot nila nga makatabang sa ilang kapanginabuhian.
text: #000044
text: Matud pa niya nga maoy tumong ni Baybay City Mayor Hon. Jose Carlos L. Cari nga pinaagi sa mga programa ug proyekto nga gipatuman sa Lokal nga Kagamhanan sa dakbayan sa Baybay, katabangan nga molambo ang kapanginabuhi-an sa mga Baybayanon, pinaagi sa pagtinabangay sa tanan.
text: #000045
text: Nunot niini, gipadayag usab ni Atty. Butawan ang panglantaw nilang Mayor Cari, Congressman Carl Nicolas Cari, ug sa tibuok nga Konseho sa dakbayan sa Baybay nga magmalahutayon kining maong mga kapanginabuhian diin motabang ang Baybay City LGU aron sila makasugod apan kinahanglan nga maghipos sila og kuwarta gikan sa ilang halin atoll sa first cropping nga ilang magamit sa mosunod nga mga cropping.
text: #000046
text: Sa iyang kabahin nagkanayon si City Administrator Atty. Florante Cayunda Jr. nga gipa-abot usab ni Congressman Cari ang iyang siyento porsiyento nga suporta sa mga programa nga gipatuman sa Baybay City LGU ug nga andam siyang mosuporta sa panginahanglanon sa mga mag-uuma ug mga mananagat ‘ning dakbayan.
text: #000047
text: Samtang, taliwala sa kakulian sa iyang panglawas, mitambong sa maong kalihokan si Sangguniang Panlungsod Member Dr. Jose Bacusmo kinsa nalipay nga gidapit siya sa maong kalihokan tungod kay matud pa niya nga, “Nagsige og tubo ang populasyon sa atong dakbayan apan nagkagamay ang isda sa atong kadagatan. Kaniadto manghatag pa og isda ang mga mananagat inig dunggo nila sa lapyahan apan karon wala na kay nagnihit na man ang isda. Dinhi, nako nakita ang solusyon nga kinahanglan nga i-culture nato ang isda ug padaghanon. Atong sagupon ang konsepto nga from hunting to farming aron makapahulay ug makadaghan usab ang mga isda sa kadagatan.”
text: #000048
text: “Nagkahiusa ‘ta nga gusto natong mahimong resilient ang atong mga katawhan, ang ilang panginabuhi, ang atong mga barangay, ang ekonomiya sa atong dakbayan ug uban pa. Pero, sa usa lang ka agi sa bagyo, sa landslide, sa linog o sab aha, mawala ang tanan. So, dapat RISK REDUCTION ang atong tutukan sa atong Disaster Risk Reduction and Management (DRRM).”
text: #000051
text: Matud pa ni Mayor Cari nga bisan si Office of Civil Defense (OCD) Region 8 Regional Director Lord Byron Torrecarion nakadayeg sa kaandam sa Baybay City LGU sa pagrespondi sa panahon sa katalagman tungod kay pipila pa lang ka oras human moigo ang bagyong Agaton, anaa na sa kadalanan ang Clearing Team aron pagseguro nga accessible kini sa tanan. Dali ra usab nga nakatukod sa Operations Center ang dakbayan sa Baybay tungod kay nakahan-ay na man ang mga teams sa City Disaster Risk Reduction and Management Council (CDRRMC) ‘ning dakbayan.
text: #000053
text: Nunot niini, nagpadayon ang paghimo sa Five Year Barangay Disaster Risk Reduction and Management Plan (BDRRMP) sa mga kabarangayan ‘ning dakbayan sa Baybay diin gibahin sa upat (4) ka distrito ang 92 ka mga barangay sa dakbayan sa Baybay.
text: #000055
text: Matud pa ni CDRRMO Engr. Rhyse Austero nga gihatagan og dako nga pagtagad sa ilang mga plano karon ang mga epekto sa climate change tungod kay nasinati na man sa dakbayan sa Baybay, sa miaging lima ka tuig, ang epekto sa makusog nga mga bagyo gumikan sa climate change. Hinuon, gitataw ni Engr. Austero nga gihatagan usab og dakong pagtagad sa mga BDRRM Plan ang mga man-made emergencies gumikan sa urbanization ug sa pagdaghan sa economic activities sa dakbayan karon.
text: #000057
text: Gipasabot usab ni Engr. Austero nga ang gihimo nga BDRRM Plan sa barangay ang maggiya kanila aron pagseguro sa zero casualty sa panahon sa katalagman [inaagi sa pagpahiluna sa mga prevention and mitigation measures, ingon man usab sa dali nga pagbangon sa mga molupyo sa barangay pinaagi sa mga timely response, recovery and rehabilitation measures. (Marissa M. Cano, City Information Officer, Baybay City, Leyte)
text: #000058
text: Oktubre 30, 2022 ang deadline sa pagsumite sa Barangay Management Information System (BMIS) Data sa noventa y dos (92) ka mga barangay sa dakbayan sa Baybay ngadto sa City Planning and Development Office (CPDO).
text: #000060
text: Mao kini ang gibutyag ni CPDO Staff Ms. Ma. Lilibeth Brezo, usa sa mga BMIS In-Charge ‘ning dakbayan kinsa nagkanayon nga human na nag-training ang mga encoders sa Poblacion ug East District Barangays ‘ning dakbayan, samtang ugma (Oktubre12) ipahigayon ang training sa mga encoders sa South District Barangays ug sa Oktubre 13 (Huwebes) usab ipahigayon ang training alang sa mga encoders sa North District Barangays.
text: #000061
text: Matud pa ni Bantilan nga gi-consider nga extended family ang anak nga naminyo apan mitipon og puyo sa iyang ginikanan ug mitipon og kaon kanila. Kini nagpasabot nga usa ra sila ka pamilya.
text: #000064
text: Gipasabot ni Bantilan, ang ikaduha nga BMIS In-Charge ‘ning dakbayan, nga maisip lang nga solo parent ang usa ka babaye nga gipa-angkan apan walay gidawat nga sustento gikan sa amahan sa iyang anak ug siya ra ang nagbuhi sa bata. “Ang biyuda usab nga menor de edad pa ang mga anak, maisip nga solo parent. Apan kon dagko na ang iyang mga anak ug nagtrabaho na, dili na siya matawag nga solo parent,” dugang pa ni Bantilan.
text: #000067
text: Angayang masayran nga sa tanan nga mga Local Government Units (LGUs) nga misagop sa BMIS nga gi-introduce sa Barangay Integrated Development Approach in Nutrition Improvement (BIDANI) sa Visayas State University (VSU), ang dakbayan sa Baybay ra ang milahutay ug nagmalampuson sa paggamit sa BMIS Data sa paghimo og mga plano alang sa kalambo-an sa mga molupyo niini.
text: #000068
text: Pinaagi usab sa BMIS Data, dali ra kaayong nasabtan kon kinsa ang mga primary ug secondary close contact sa mga nagpositibo sa COVID-19 hinungdan nga napugngan gayud ang pagkaylap niini. Tungod niini, na-feature ang Baybay City sa tulumanon Barangay Cuatro sa Philippine Television (PTV) ingon man usab sa DZMM.
text: #000070
text: Nasayran nga gigamit usab ang BMIS Data sa paghimo sa Barangay ID sa dakbayan sa Baybay ug sa paghiusa sa mga pamilya nga dugay nang wala nagkita.
text: #000071
text: Padayon nga sunda ang health protocols aron sa virus maluwas kita
text: #000073
text: “Anaa pa sa City IATF-MEID ang responsibilidad kon unsa man ugaling ang mahitabo sa sitwasyon sa COVID-19 dinhi sa dakbayan sa Baybay kay gilugwayan man ni President Ferdinand Marcos Jr. ang State of Health Emergency kutob sa Disyembre 31 ‘ning tuiga.”
text: #000074
text: Nunot niini, gi-awhag ni Mayor Cari ang mga ginsakopan sa City IATF-MEID nga padayon nga hugtan ang pagpatuman sa mga health protocols sa ilang tagsa-tagsa ka mga buhatan ug mga kalihokan sama sa pagsul-ob og face mask sa mga indoor activities, ang paghugas o pag-sanitize sa mga kamot ug uban pa.
text: #000076
text: Hinuon, matud pa ni Mayor Cari nga kinahanglan gihapon nga mag-face mask ang mga senior citizens, persons with comorbidity ug uban pang mga vulnerable groups sama sa mga persons with disability, mga minor ug mga nagsabak bisan kon anaa sila sa mga outdoor areas, ilabi na kon daghan kaayo ang mga tawo sa nahisgotang lugar.
text: #000077
text: Atol sa presentation ni Medical Officer V, Dr. Jerome Profetana sa City Health Office (CHO) ‘ning dakbayan, iyang gitataw nga managsama ang sitwasyon sa COVID-19 sa Pilipinas ug sa ubang mga kanasuran, ingon man usab sa Region 8 ug sa dakbayan sa Baybay, “The trend is going down, but at a very low level and the death also remains very low.”
text: #000078
text: Apan gitataw usab ni Dr. Profetana nga bisan pa kon nagka-ubos ang mga kaso sa COVID-19, dili ikalimod nga padayon kining mikatap sa nagkalain-lain nga mga lugar sa Pilipinas apan dili na kaayo paspas ang pagkaylap niini tungod kay taas man ang vaccination rate sa Pilipinas (93%), “Thus, we will continue the vaccination because this is the only way to have protection against the virus.”
text: #000079
text: Nagkanayon si Dr. Profetana nga wala nakab-ot sa nasud ang target nga 90% vaccination rate sa mga senior citizens hinungdan sa paglugway sa State of Health Emergency hangtud sa katapusan ‘ning tuiga.
text: #000080
text: Hinuon, gibutyag ni Dr. Profetana nga mas taas ang vaccination rate sa dakbayan sa Baybay sa mga senior citizens (83%) apan wala usab makab-ot sa dakbayan sa Baybay ang target nga 90% vaccination rate sa mga senior citizens sa unang 100 days ni President Marcos. Matud pa niya nga gumikan kay padayon nga nagpasulabi ang ilang kahadlok sa bakuna ug sa mamahimong epekto niini kanila.
text: #000081
text: Tungod niini, nagka-uyon ang mga ginsakopan sa City IATF-MEID nga magpahigayon og IEC Campaign uban sa mga senior citizens nga wala pa gayud magpabakuna aron mapasabot sila sa mga bentaha sa pagpabakuna batok sa COVID-19. Kini tungod kay matud pa ni Dr. Profetana nga, “There is still a risk of people dying from COVID-19 because the most vulnerable groups are still unvaccinated.”
text: #000082
text: Sa laing bahin, kinahanglan nga moagi sa City IATF-MEID ang tanan nga mga kalihokan nga ipahigayon karong bulan sa Disyembre isip tipik sa pagsaulog sa tinuig nga pangilin sa dakbayan sa Baybay. Hinuon, naghimo og duha ka komite ang City IATF-MEID aron pagseguro nga masunod gihapon ang mga health protocols ug nga dili mahimong super spreader ang mga kalihokan nga ipahigayon atol sa fiesta celebration karong tuiga.
text: #000083
text: Matud pa ni Mayor Cari nga ang unang komite ang mohatag og mga rekomendasyon kon unsaon nga ikapahigayon nga hapsay ug luwas sa COVID-19 ang mga kalihokan, ang ikaduha nga komite usab ang mag-monitor aron pagseguro nga gisunod sa mga proponents ang mga rekomendasyon nga gihatag sa una nga komite. (Marissa M. Cano, City Information Officer, Baybay City, Leyte)
text: #000084
text: “Kini nga tulay ang mahimong instrumento para ma-develop kining atong area diri sa Sitio Todavia ug sa Sitio Cantihig dinhi sa Barangay Caridad. Busa, pasalamatan nato ang Sangguniang Panlungsod tungod kay gigahinan kini nila og pondo.”
text: #000086
text: Nunot niini, gi-awhag ni Mayor Cari ang mga barangay officials ug mga molupyo sa Barangay Caridad nga ampingan ang maong tulay aron kini molahuaty og dugay.
text: #000088
text: Sa iyang pagpakigpulong nagkanayon si Punong Barangay Hon. Teresita C. Casoy nga dako ang ikatabang sa maong tulay, ilabi na sa mga katawhan nga maghatud sa ilang mga minahal sa kinabuhi ngadto sa ilang lubanganan. “Dugay na gayud namong gipangandoy kining maong tulay ug maayo ‘sab ang pagka-atol nga nahuman na ang tulay ug napabenditahan na usab kini tungod kay nagsingabot na man usab ang Adlaw sa mga Minatay. So, dili na maglisod pa sa pag-adto ang mga katawhan nga mobisita sa ilang mga mahal sa kinabuhi busa, salamat gayud kaayo,” dugang pa ni Hon. Casoy.
text: #000089
text: Sa iyang kabahin nagkanayon si Vice Mayor Atty. Ernesto M. Butawan nga mipakita lamang kini sa matang sa serbisyo sa mga local officials nga gipangulohan ni Mayor Cari ug sa Sangguniang Panlungsod ‘ning dakbayan, inubanan ni Congressman Carl Nicolas Cari, ang serbisyo nga walay gipili kay hasta ang mga patay gihatagan pa gihapon og bili.
text: #000090
text: Busa, matud pa ni Atty. Butawan nga angayan gayud nga pasalamatan ang mga locals officials ‘ning dakbayan gumikan sa ilang maalagaron nga pantan-aw sa mga katawhan ug sa paggamit sa mga buhis sa mga katawhan sa mga programa ug mga proyekto nga mapuslanon gayud alang sa mga katawhan.
text: #000091
text: Samtang atol sa maong kalihokan, gihatagan og Financial Assistance ni Mayor Cari ang mga Barangay Tanod, Barangay Health Workers, ug ang mga Bantay Dagat nga ilang magamit alang sa ilang mga panginahanglanon sa pagtuman sa ilang mga gimbuhaton sa barangay. Nasayran nga nakadawat usab og Financial Assistance ang barangay alang sa ilang galastuhan sa maong kalihokan.
text: #000092
text: Singkuwenta (50) ka mga mananagat sa dakbayan sa Baybay ang palaran nga nakadawat og mga sakayan sa panagat gikan sa Baybay City LGU kagahapon (Oktubre 4, 2022)diin 30 kanila ang nakadawat sa Fiberglass Motorboats ug 20 ang nakadawat sa Fiberglass Paddle Boats.
text: #000095
text: Matud pa ni Fisheries Consultant Ms. Elena Siddiqui nga naguba ang ilang mga sakayan gumikan sa bagyong Odette ug sa bagyong Agaton hinungdan nga gihulipan kini sa Baybay City LGU. “Sila ‘sab ang nagbuot kon motorboat o paddle boat ang ihatag kanila sa Baybay City LGU,”dugang pa ni Ms. Siddiqui.
text: #000096
text: Nasayran nga mikabat na sa125 ka mga Fiberglass pumpboats ang nahatag sa Baybay City LGU ug niining maong gidaghanon, 21 units ang gihatag sa mga Bantay Dagat, 29 units sa mga fisherfolks associations, 25 units sa mga individual fisherfolks nga kabus ug walay kaugalingon nga bangka, ug 50 units sa mga individual fisherfolks nga naguba ang mga sakayan tungod sa bagyong Odette ug bagyong Agaton.
text: #000098
text: Atol sa iyang pagpakigpulong, nagkanayon si Baybay City Mayor Hon. Jose Carlos L. Cari nga gihimo kini sa Lokal nga Kagamhanan sa dakbayan sa Baybay aron katabangan ang mga mananagat sa ilang kapanginabuhian, “Ug dili kita moundang sa paghimo niini samtang aduna pay nagkinahanglan og mga Fiberglass motorboats.”
text: #000099
text: Apan gipa-ubos sila ni Mayor Cari sa usa ka Refresher Course, uban sa mga tinugyanan sa BFAR Region 8, kaniadtong 2020 sa wala pa sila magsugod og himo sa mga bangka kansang disenyo gipahaum nila sa panginahanglanon sa mga mananagat ‘ning dakbayan.
text: #000101
text: Samtang, gibutyag ni Mayor Cari nga aron pagseguro nga modako ang fish catch sa mga mananagat ‘ning dakbayan, nagbutang og dugang mga artificial reef ang Baybay City LGU sa mga coastal barangays nga adunay mga marine sanctuary aron adunay kapahulayan ug kaitlogan ang mga isda. Gihatagan usab og mga sakayan ug gipahimoan og Bantay Dagat Outpost ang mga Bantay Dagat aron aduna silay magamit sa pagbantay sa municipal waters ‘ning dakbayan batok sa mga illegal fishers.
text: #000102
text: “Nag-seeding usab ‘ta og balat, la paz ug Lapu-lapu sa lima (5) ka mga marine sanctuaries para makita kon mabuhi ba sila diha sa dagat, nabuhi man. So, sa tabang ni Congressman Carl, magtukod na ‘sab ‘ta og Multi-species Fish Hatchery sa Barangay Hilapnitan aron kada 3-4 months butangan nato og mga semilya sa isda diha sa atong mga marine sanctuaries hangtud nga mosanay sila ug modaghan ug mobarato na unya ang isda diha sa atong merkado,” dugang pa ni Mayor Cari.
text: #000103
text: Nagkanayon usab si Mayor Cari nga gawas sa pampalambo sa panagatan sa dagat, gipalambo usab sa Baybay City LGU ang upland fisheries pinaagi sa pag-establish og mga tilapia fishponds sa mga bukirang barangay ‘ning dakbayan diin gihatag usab sa Baybay City LGU ang tanan nga suporta gikan sa pagkubkob sa sa bangag, sa tilapia fingerlings, feeds, ug technical assistance hangtud sa pag-harvest.
text: #000104
text: Matud pa usab niya nnga gipalapdan usab ang mga vegetable areas ‘ning dakbayan ug gitabangan ang mga vegetable farmers sa ilang panginahanglanon (traktor, igtatanom, abono, technical assistance ug uban pa) ug nagpadayon usab ang pag-apud apod og mga hayopan ngadto sa mga qualified beneficiaries.
text: #000105
text: Nunot niini, nagkanayon si Vice Mayor Atty. Ernesto M. Butawan nga palaran kaayo ang mga Baybayanon nga ilang gipili ang mga lider nga naglantaw sa kabulahanan sa mga katawhan ug nag-amping sa mga buhis sa mga katawhan ug migamit lamang niini sa pagpahigayon og mga proyekto ug mga programa alang sa kalambo-an sa dakbayan sa Baybay.
text: #000106
text: Tulay alang sa dugang kalamboan sa Barangay Pansagan ‘ning dakbayan
text: #000108
text: Masayon na unya sa mga molupyo sa Barangay Pansagan ‘ning dakbayan ang paglugsong sa sawang ug ang pagdala sa ilang mga produkto uma ngadto sa merkado publiko ‘ning dakbayan. Gumikan kini sa pagtukod sa Banahao-Pansagan Bridge nga gibendisyonan dili pa lamang dugay ni Fr. Ranulfo D. Lago.
text: #000109
text: Atol sa iyang pagpakigpulong, nagkanayon si Mayor Cari nga atol sa unang tulo ka tuig sa iyang pangatungdanan isip Mayor sa dakbayan sa Baybay iyang gihatagan og dako nga pagtagad ang panginahanglanon sa barangay sama sa kalsada, tulay, Barangay Hall, Multi-purpose Gym, Barangay Health Center, iskuwelahan, ug uban pang mga infrastructure projects ilabi na sa mga lagyo nga mga barangay.
text: #000111
text: Apan gitataw usab ni Mayor Cari nga gipalambo gihapon sa Lokal nga Kagamhanan sa dakbayan sa Baybay ang nagkadaiyang mga programa sa agriculture and fisheries ‘ning dakbayan aron maseguro ang supply sa mga produkto sa panguma ug panagat didto sa merkado publiko ‘ning dakbayan.
text: #000112
text: Matud pa ni Mayor Cari nga nadasig siya nga nakakita sa kalipay sa mga molupyo sa Barangay Pansagan tungod kay natulod na man ang maong tulay. Apan gitataw usab ni Mayor Cari nga responsibilidad na sa Barangay ang pagmentinar niini.
text: #000113
text: Matud pa ni Hon. Martinez nga pinaagi sa maong tulay, madasig ang mga mag-uuma sa Barangay Pansagan ug sa kasikbit nga mga barangay nga mananom og mga produkto sa una tungod kay masayon na man unya ang pagdala niini ngadto sa merkado publiko ‘ning dakbayan. “Masayon na usab sa mga katawhan ang pag-adto sa poblacion aron makaplit sa ilang mga panginahanglan o maka-avail sa mga serbisyo gikan sa nagkalain-lain nga mag ahensiya sa kagamhanan,” dugang pa ni Hon. Martinez.
text: #000116
text: There are no events at this time.
text: #000119
text: Listen to “Nasayod ka ba, Bai?”
text: #000122
text: Every Tuesday, Thursday and Saturday
text: #000123
text: Your email address is required.
text: #000124